Cuprinde sistemele de radiocomunicații care permit îmbunătățirea capacității de audiție a persoanelor cu deficiențe de auz.
Sistemele tipice includ unul sau mai multe emițătoare radio și unul sau mai multe receptoare radio.
Dispozitive de transmisie cu regim intens de utilizare/dispozitive de transmisie continuă
Cuprinde dispozitivele radio utilizate în regim intens pentru transmisii cu latență redusă.
Aceste dispozitive sunt folosite, de regulă, la: sistemele de streaming audio și multimedia pe suport radio personale utilizate pentru transmisii combinate audio/video și pentru semnale de sincronizare audio/video; telefoanele mobile; sistemele pentru divertisment în mașină sau la domiciliu; microfoanele, difuzoarele și căștile fără fir; dispozitivele radio portabile; dispozitivele de audiție asistată; căștile de monitorizare intraauriculare; microfoanele fără fir utilizate la concerte sau alte spectacole desfășurate pe scenă și emițătoarele FM analogice de putere mică.
Dispozitive inductive
Cuprinde dispozitivele radio care utilizează câmpuri magnetice și sisteme cu buclă inductivă pentru comunicarea în câmp apropiat și aplicațiile de radiodeterminare.
Acestea includ, de regulă, dispozitivele pentru: imobilizarea vehiculelor, identificarea animalelor, alarme, detectarea cablurilor, gestionarea deșeurilor, identificarea persoanelor, transmisiile de voce pe suport radio, controlul accesului, senzorii de proximitate și de detectare a metalelor, sistemele antifurt, inclusiv sistemele antifurt cu inducție prin radiofrecvență, transferul de date către dispozitive portabile, identificarea automată a obiectelor, sistemele radio de control și taxarea rutieră electronică.
Dispozitive cu regim scăzut de utilizare/cu fiabilitate ridicată
Cuprinde dispozitivele radio care se bazează pe utilizarea generală redusă a spectrului radio și pe reguli de acces la spectru specifice regimului scăzut de utilizare, pentru a asigura un acces extrem de fiabil la spectru și transmisii în benzi partajate.
Aplicațiile tipice includ sistemele de alarmă care utilizează comunicațiile radio pentru a indica o stare de alertă la o locație îndepărtată și sistemele de alarmă socială care permit persoanelor aflate în pericol să comunice în mod fiabil.
Dispozitive utilizate pentru obținerea de date medicale
Acoperă transmisiile de date (nu de voce) către și de la dispozitivele medicale neimplantabile, în scop de monitorizare, diagnosticare și tratare a pacienților în unități medicale sau la domiciliu, conform recomandărilor cadrelor medicale autorizate în mod corespunzător.
Dispozitive PMR446
Cuprinde echipamentele portabile (care nu utilizează o stație de bază sau repetitoare) aflate asupra persoanelor sau acționate manual, care folosesc numai antene integrate pentru a maximiza partajarea și a minimiza interferențele.
Echipamentele PMR 446 funcționează în modul peer-to-peer pe distanță scurtă și nu trebuie utilizate ca parte a unei rețele de infrastructură sau ca repetitoare.
Dispozitive de radiodeterminare
Cuprinde dispozitivele radio utilizate pentru a determina poziția, viteza și/sau alte caracteristici ale unui obiect sau pentru a obține informații referitoare la acești parametri.
Echipamentele de radiodeterminare efectuează, de regulă, măsurători pentru a obține astfel de caracteristici.
Dispozitivele de radiodeterminare exclud orice tip de comunicații radio punct la punct sau punct la multipunct.
Dispozitive de identificare prin radiofrecvență (RFID)
Cuprinde sistemele de radiocomunicații bazate pe etichete/interogatori, care constau din: (i) dispozitive radio (etichete) atașate unor elemente însuflețite sau neînsuflețite și (ii) unități emițătoare/receptoare (interogatori) care activează etichetele și primesc date ca răspuns.
Utilizările tipice includ urmărirea și identificarea obiectelor, de exemplu, în scopul supravegherii electronice a obiectelor (EAS), precum și colectarea și transmiterea datelor referitoare la obiectele pe care sunt atașate etichetele; acestea din urmă pot să nu aibă baterii, să fie asistate de baterii sau să funcționeze cu baterii.
Răspunsurile primite de la o etichetă sunt validate de interogatorul acesteia și transmise mai departe sistemului-gazdă.
Jurnalul Oficial al Uniunii Europene
Dispozitive de audiție asistată (ALD)
RO
Cuprinde partea radio a dispozitivelor medicale active implantabile, destinate a fi introduse total sau parțial, prin intervenție chirurgicală sau medicală, în corpul uman sau în corpul unui animal și, după caz, perifericele acestora.
Dispozitivele medicale active implantabile sunt definite în Directiva 90/385/CEE a Consiliului (1).
L 29/20
Dispozitive medicale active implantabile
10.2.2022